źli ludzie wierzaj mi , Ci nigdy nie śpiewają.
J.W.Goethe
Jeśli wpuścisz do serca złość, ona zniszczy twoją zdolność do kochania.
Bree Despain (z książki Łaska utracona)
Za bajtla na moij drodze miołech dwoch kamratow, ze kerymi fest żech sie kamracioł. Jedyn mianowoł sie Marian a drugi Jacek. Przi graczkach poznowołech tradycje we ich chałpach. Dowołech pozor, co oni warzom na łobiod abo suchołech jak łoni godajom. A dyć u kamrata Jacka… godali starka i starzik. Przikłodowo: Starko, mogłabyś mi pomazać sznita z fetym, bo mom głod! Abo: Wejrzijcie starziku, na naszyj cześni siedzi szpok! Juzaś u kamrata Mariana godało sie oma i opa. Przikłodowo : Oma, powiydz opie, coby odymknoł mi dźwiyrza ze chlywika, bo tam je moj bal! U mnie w doma zaś godało sie tak ańfachowo: babcia i dziadek. Yno to jeszcze niy koniec roztomajtości we godaniu, bo inkszości boły jeszcze we godanio im "za dwoje" abo "za troje". Dyć u mnie w doma, godało sie do babci i dziadka po nowymu - we liczbie pojedynczyj, przez "ty". Przikłodowo: Kaj babciu idziesz, na torg? Juzaś u kamrata Mariana, godało sie "za dwoje", czyli na "wy". Przikłodowo: Kaj wy oma idziecie?, Kajżeście oma byli? Zaś blank inakszyj boło u Jacka. Tam godali "za troje", czyli przez "łoni". We uczony sposob mianuje sie to po łacinie "pluralis majestaticus", czyli liczba mnogo majestatyczno. Dlo przikłodu to je tak: Kaj oma idom? Oma, kaj Oni byli? A dzisioj tak se myśla, co jo i moje dwa kamraty: Marian i Jacek byli my echt Ślonzokami i niy pochodziylimy ze trzech jakich fort dalekich konskow Ślonska. Do chałpy Jacka miołech 15 metrów a do chałpy Mariana 40 metrów. I choć downij za bajtla niy roz my sie o bele co poprali i powadziyli - jak to miyndzy synkami - yno nigdy niy boło u nos swady skuli tego, że jo mioł babcia, a łoni starka i oma.
pol_Latn pol_Latn pol_Latn pol_Latn szl_Latn